شەفەق نیوز/ وەزیر تەندروسی عراق گشت فەرمانگەیل تەندروسی ئاگادارکرد هەڵسوکەفت کردن وەگەرد هەر پسایگ فریاگوزاری.
ماوەی مانگیگە عراق رویوەروی  شەپوولیگ خوەڵ وەردەوامیگ بوود کاریگەری لەبان مەودای دوینین دروسکردیە و بویەسە هووکار وە خنکیان سەدان هاوڵاتی و ئەرا دەسمیەتی پزشکی بریانەسە خەسخانە.
وەزارەت تەندروسی لە بەیاننامیگ باسکرد، " هاووەخت وەگەرد راپۆرتەیل کەشوهەوا و رویدا شەپووڵ خوەڵ و توز لە بەغدای پایتەخت و فرەیگ لە پارێزگایەیل، وەزیر تەندروسی دکتور هانی عقابی ئاگادار پارێزگایەیلیش کرد لە وەرگردن رێکارەیل پزشکی پێویست و چارەسەرکردن بیمارەیل، و هەر پسای فریاگوزاری ک دەزگایەیل تەندروسی پیشوازی لەلی کەن وە چارەسەرکردن پێویستیان وەلایەن دەزگایەیل تەندروسی".
